ທ່ານ ໄບ​ເດັນ ມີອ​າ​ການດີ​ຂຶ​້ນຫຼາຍ ຫຼັງ​ຈາກກວດ​ພົບ​ຕິດ​ເຊື້ອ ໂຄວິດ-19
ທ່ານ ໄບ​ເດັນ ຈະ​ສືບ​ຕໍ່​ແຍກ​ປ່ຽວ​ຢູ່​ທຳ​ນຽບ​ຂາວ ຕາມ​ການ​ແນະ​ນຳ​ຂອງ​ສູນ​ກາງ​ເພື່ອ​ການ​ຄວບ​ຄຸມ​ ແລະ ປ້ອງ​ກັນ​ພະ​ຍາດ ສະ​ຫະ​ລັດ. 
ປະທານາທິບໍດີ ສະຫະລັດ ທ່ານ ໂຈ ໄບເດັນ ແມ່ນກຳລັງມີອາການດີຂຶ້ນມາເປັນລຳດັບ ລຸນຫຼັງການກວດພົບ ໂຄວິດ-19 ຂອງທ່ານເມື່ອອາທິດທີ່ຜ່ານມາ, ອີງຕາມການກ່າວຂອງແພດຂອງທ່ານໃນວັນອາທິດວານນີ້ ດຣ ເຄວິນ ໂອຄອນເນີ ໄດ້ກ່າວໃນບັນທຶກສະບັບນຶ່ງວ່າ “ອາການຂອງທ່ານ ໄບເດັນ ສືບຕໍ່ດີຂຶ້ນຢ່າງຫຼວງ ຫຼາຍ,” ດ້ວຍອາການເຈັບຄໍເປັນອາການຫຼັກ ໃນຄວາມເຈັບປ່ວຍຂອງທ່ານ ທ່ານ ໂອຄອນເນີ ໄດ້ກ່າວວ່າ “ສຽງຂອງທ່ານຍັງຄົງແຫດຢູ່ໜ້ອຍນຶ່ງ ” ແພດຄົນນັ້ນໄດ້ກ່າວວ່າ “ການເຈັບຄໍຂອງທ່ານ ໄບເດັນ ແມ່ນມີຄວາມເປັນໄປໄດ້ວ່າ ເປັນຍ້ອນ “ການກະຕຸ້ນຂອງຕ່ອມນ້ຳເຫຼືອງໃນຂະນະທີ່ຮ່າງກາຍຂອງທ່ານ ທຳການກຳຈັດໄວຣັສນັ້ນ,” ໂດຍເອີ້ນຄວາມກ້າວໜ້ານັ້ນວ່າມີກຳລັງໃຈ ທ່ານໄດ້ກ່າວວ່າອາການດັ້ງເດີມຂອງທ່ານປະທານາທິບໍດີທີ່ລວມມີ ນ້ຳມູກອອກ, ໄອ ແລະ ປວດຕົນປວດໂຕ “ແມ່ນໄດ້ຫຼຸດລົງຢ່າງຫຼວງຫຼາຍ,” ໃນຂະນະທີ່ຊີບພະຈອນຂອງທ່ານ, ຄວາມດັນເລືອດ, ລະດັບທາງເດີນຫາຍໃຈ, ແລະ ອຸນຫະພູມທັງໝົດແມ່ນຍັງຄົງປົກກະຕິ ທ່ານ ໂອຄອນເນີ ໄດ້ກ່າວວ່າ ທ່ານ ໄບເດັນ ຈະສືບຕໍ່ໃຊ້ຢາ Paxlovid, ດ້ວຍອາການຕ່າງໆ “ຖືກປິ່ນປົວດ້ວຍ” ການກິນນ້ຳ, ກິນຢາແກ້ປວດ ແລະ ສືບຢາເຂົ້າປອດ, “ຕາມທີ່ຕ້ອງການສຳລັບການໄອເປັນບາງຄັ້ງ ” ທ່ານ ໄບເດັນ ຈະສືບຕໍ່ແຍກປ່ຽວຢູ່ທຳນຽບຂາວ ຕາມການແນະນຳຂອງສູນກາງເພື່ອການຄວບຄຸມ ແລະ ປ້ອງກັນພະຍາດ ສະຫະລັດ ດຣ ອາຊິສ ຈາ, ຜູ້ປະສານງານການຕອບໂຕ້ໄວຣັສ ໂຄວິດ-19 ຂອງທຳນຽບຂາວ ໄດ້ກ່າວຕໍ່ລາຍການ Fox News Sunday ວ່າ “ທ່ານໄດ້ຮັບຂໍ້ມູນໃໝ່ຈາກທີມແພດຂອງທ່ານ ໄບເດັນ ໃນວັນເສົາທີ່ຜ່ານມາ ແລະ ວ່າທ່ານ ໄບເດັນ “ສະບາຍດີ ” ທ່ານ ຈາ ໄດ້ກ່າວວ່າ “ທ່ານໄດ້ເຮັດວຽກໜ້ອນນຶ່ງ, ພັກໜ້ອຍນຶ່ງ, ແລະ ໃນທີ່ສຸດກໍໄດ້ຟັງພວກເຮົາບາງຄົນ ກ່ຽວກັບ ການແນະນຳໃຫ້ພັກຜ່ອນແດ່ ແລະ ຮອດຄືນວານນີ້, ທ່ານຮູ້ສຶກສະບາຍດີ ” ໃນການສຳພາດກັບລາຍການ Face the Nation ຂອງໂທລະພາບ CBS ນັ້ນ, ທ່ານ ຈາ ໄດ້ກ່າວວ່າທ່ານສົງໄສວ່າກໍລະນີຂອງທ່ານ ໄບເດັນ “ແມ່ນເປັນສາເຫດຂອງໂຄວິດທີ່ພວກເຮົາໄດ້ເຫັນໃນປະຊາຊົນອາເມຣິກັນຫຼາຍຄົນ ຜູ້ທີ່ໄດ້ສັກຢາຢ່າງຄົບຖ້ວນແລ້ວ, ສັກຢາບູສເຕີສອງຄັ້ງ (ຄືກັບທີ່ທ່ານ ໄບເດັນ ໄດ້ເຮັດ,” ໄດ້ຮັບການປິ່ນປົວ, ດ້ວຍເຄື່ອງມືທີ່ມີຢູ່ນັ້ນ ”